**Nepal on uskonnollisesti** monimuotoinen valtio, jossa enemmistö väestöstä on hinduja. Maan kuningasta palvottiin pitkään hindujumala Vishnun ruumiillistumana, kunnes maasta tuli 2000-luvun ensi vuosikymmenen lopulla tasavalta, jossa lainsäädäntö takaa uskonnonvapauden. Sitä ennen Nepal oli maailman ainoa valtio, jossa hindulaisuus oli virallinen valtionuskonto. Nepalin vuonna 2015 hyväksyttyyn perustuslakiin kirjattiin, ettei maalla ole valtionuskontoa.

Vuoden 2011 väestönlaskennan mukaan 81,3 prosenttia Nepalin väestöstä oli hindulaisia, 9 % buddhalaisia, 4,4 % muslimeita, 3 % kiratisteja (paikallisen kansan etninen uskonto), 1,4 % kristittyjä ja 0,9 % muita uskontoja tai uskonnottomia.

Nepalin eri kansoilla on myös itsenäisiä uskonnollisia piirteitä. Esimerkiksi buddhalaiset newarit valitsevat kulttuurinsa mukaisesti kumarin eli nuoren tytön, jota he kunnioittavat jumalattarena, kunnes tämä vuotaa verta. Kun kumari haavoittuu tai hänellä alkaa kuukautiset, tulee kumariksi valita uusi tyttö.

Buddhalaisuus
-------------

Buddha Siddhartha Gautama syntyi Lumbinissa, joka sijaitsee nykyisen Nepalin alueella. Alueelta on löytynyt maailman vanhin buddhalainen temppeli, joka on ajoitettu 500-luvulle ennen ajanlaskun alkua. Lumbini on tärkeimpiä Buddhan elämään liittyviä paikkoja ja merkittävä pyhiinvaelluspaikka.

Vuonna 2007 Nepalin pohjoisosasta löytyi lähes pystysuorasta kalliosta luolasto. Sieltä löytyi runsaasti Buddhan elämää esittäviä kuvia, jotka ovat peräisin jopa 1300-luvulta, sekä musteella, hopealla ja kullalla maalattuja tiibetinkielisiä käsikirjoituksia ja esikristillisen aikakauden keramiikan sirpaleita.

Politiikka ja lainsäädäntö
--------------------------

Vuonna 2015 hyväksytyn perustuslakinsa mukaan Nepalissa ei ole valtionuskontoa, mutta valtio pyrkii suojelemaan "muinaisista ajoista saakka harjoitettua uskontoa" ja käännyttäminen on kiellettyä. Perustuslaki myös tekee hindujen pyhästä eläimestä lehmästä maan kansalliseläimen. Perustuslaki on saanut kritiikkiä osakseen useilta ryhmiltä. Hindunationalistit ovat arvostelleet sitä, että hindulaisuus ei enää ole valtionuskonto. Kristityt uskovat käännyttämisen kieltävän lakipykälän olevan suunnattu heitä vastaan.

Nepal on pyrkinyt kieltämään vanhoja haitallisia uskonnollisia tapoja, kuten chhaupadi-nimellä tunnetun hindulaisen tavan eristää nainen kuukautisten ajaksi karjasuojaan. Tapa on johtanut useisiin kuolemiin, jotka ovat johtuneet käärmeenpuremista tai savunhengittämisestä. Tapa on ollut kielletty vuodesta 2005, mutta kiellon rikkomisesta alettiin rangaista vasta vuonna 2017. Toinen vastaava tapa on Gadhimai-jumalattarelle toimitetut veriuhrit, jotka lopetettiin vuonna 2015 eläinsuojeluaktivistien painostuksen vuoksi.

Nepalin hindunationalistien menestys politiikassa on ollut vähäistä. Nepalin merkittävimmällä hindunationalistisella puolueella Rastriya Prajatantra Partyllä on vain yksi paikka parlamentissa vuonna 2019.

Lähteet
-------

1. ↑  Haviland, Charles: Nepal and the divine monarchy *BBC*.  9.5.2002. Viitattu 25.8.2019. (englanniksi)
2. 1 2  Gill, Peter: Indian Hindu Nationalism’s Nepali Cousin *The Diplomat*.  1.5.2019. Viitattu 25.8.2019. (englanniksi)
3. 1 2 3  Nepal Adopts New Constitution, Becomes a Secular State: 5 Facts *NDTV*.  20.9.2015. Viitattu 25.8.2019. (englanniksi)
4. 1 2  Nepal Party Demands Govt to Declare Country as Hindu State *News18*.  20.2.2019. Viitattu 25.8.2019. (englanniksi)
5. ↑  The World Factbook CIA.  Arkistoitu 29.12.2010. Viitattu 25.8.2019. (englanniksi)
6. ↑  Kumarit: Nepalin elävät jumalattaret *National Geographic Suomi*.  23.6.2015. Web Archive.  Arkistoitu 21.10.2020. Viitattu 1.9.2021.
7. ↑  Sensaatio: Buddhan syntymäaika selvisi *National Geographic Suomi*.  25.11.2013. Viitattu 25.08.2019.
8. ↑  World's oldest Buddhist shrine discovered in Nepal *The Guardian*.  26.11.2013. Viitattu 25.8.2019. (englanniksi)
9. ↑  Gopal Sharma: Explorers find ancient caves and paintings in Nepal  3.5.2007. Reuters. Viitattu 25.8.2019. (englanniksi)
10. 1 2  Haviland, Charles: Why is Nepal's new constitution controversial? *BBC*.  19.9.2015. Viitattu 25.8.2019. (englanniksi)
11. ↑  Uskonnonvapaus kaventuu Nepalissa – kääntymisen ja evankelioinnin kieltävä laki astuu voimaan *Seurakuntalainen*.  26.10.2017. Viitattu 25.8.2019.
12. ↑  Toivola, Teemu: Nepal kieltää naisten passittamisen karjasuojiin kuukautisten ajaksi *Yle uutiset*.  10.8.2017. Viitattu 25.8.2019.
13. ↑  Pokharel, Sugam; Regam, Helen: Nepal's menstruation huts may be banned, but stigma remains deadly *CNN*.  5.2.2019. Viitattu 25.8.2019. (englanniksi)
14. ↑  Valkeeniemi, Hannele: Verta jumalattarelle *Yle uutiset*.  13.4.2015. Viitattu 25.8.2019.
15. ↑  Nepal temple bans mass animal slaughter at festival *The Guardian*.  28.7.2015. Viitattu 25.8.2019. (englanniksi)

Aiheesta muualla
----------------

* Kuvia tai muita tiedostoja aiheesta **Uskonto Nepalissa** Wikimedia Commonsissa

* Nepalin vuoden 2011 väestönlaskenta, uskonto sivulla 184 (Arkistoitu – Internet Archive)
* Vuoden 2011 väestönlaskennan tiedot kartalla, uskonto kohdassa *social* (Arkistoitu – Internet Archive)
* Kathmandussa riitti jumalia jokaiselle (Ylen arkisto)

Uskonto Aasiassa

|  |  |
| --- | --- |
| Aasian valtioiden uskontoartikkelit | 
* Afganistan
* Armenia
* Azerbaidžan
* Bahrain
* Bangladesh
* Bhutan
* Brunei
* Etelä-Korea
* Filippiinit
* Georgia
* Indonesia
* Intia
* Irak
* Iran
* Israel
* Itä-Timor
* Japani
* Jemen
* Jordania
* Kambodža
* Kazakstan
* Kiina
* Kirgisia
* Kuwait
* Kypros
* Laos
* Libanon
* Malediivit
* Malesia
* Mongolia
* Myanmar
* Nepal
* Oman
* Pakistan
* Pohjois-Korea
* Qatar
* Saudi-Arabia
* Syyria
* Singapore
* Sri Lanka
* Tadžikistan
* Thaimaa
* Turkki
* Turkmenistan
* Uzbekistan
* Venäjä
* Vietnam
* Yhdistyneet arabiemiirikunnat

 |